./data/phi0474/phi057/phi0474.phi057.perseus-lat1.xml
M. Tullius Cicero
itaque insinuavit in familiaritatem adulescentis et cum       eo ut res indicat, saepe congressus rem in eum locum deduxit ut diceret sibi certum esse       cum suis servis in Pompeium impetum facere eumque occidere  hoc       Curio ad patrem detulit, ille ad Pompeium  res       delata ad senatum est  introductus       Vettius primo negabat se umquam cum Curione constitisse, neque       id sane diu; nam statim fidem publicam  postulavit  reclamatum est  tum exposuit manum fuisse iuventutis duce Curione, in qua Paulus initio fuisset et Q  Caepio hic Brutus et Lentulus, flaminis filius, conscio patre; postea C  Septimium scribam Bibuli pugionem sibi a Bibulo attulisse  quod totum inrisum est, Vettio       pugionem defuisse nisi ei consul dedisset, eoque magis id eiectum est quod a  d  iii Idus Maias       Bibulus       Pompeium fecerat certiorem ut caveret insidias; in quo ei Pompeius gratias egerat